==== Konkurrencehardball i Danmark ====
Første gang konkurrencehardball blev afviklet i Danmark, var i [[2002]]. Turneringen hed Hardball Grand Tournament, og havde sigte mod at afvikle hardball på højt plan, hvormed der også var eksterne dommere.<ref name=":5">[https://web.archive.org/web/20020725071741/http://www.hardballgrandtournament.dk/ Hardball Grand Tournament], [[Wayback Machine]], hentet 21. maj 2020</ref> Den blev arrangeret af Dragons Lair (nu [[Faraos Cigarer]]) i samarbejde med Systema Danmark.<ref name=":5" /> Selve begivenheden foregik på et øvelsesområde for [[Falck]]. Alle tilmeldte hold bestod som et minimum af 6 spillere.<ref>[https://web.archive.org/web/20110831013232/http://www.hardballgrandtournament.dk/php/index.php FAQ], Wayback Machine, hentet 21. maj 2020</ref> Turneringen blev afviklet sidste gang i [[2010]].<ref>[https://web.archive.org/web/20110831013232/http://www.hardballgrandtournament.dk/php/index.php Hardball Grand Tournament], Wayback Machine, hentet 21. maj 2020</ref> Der har endvidere også været eksperimenteret med målskydningskonkurrencer under regi af G&G og deres verdensomspændende G&G turnering, hvis danske afsnit blev afholdt af [[Handelshuset Aulum]].<ref>[https://handelshusetaulum.dk/information/ Information (om G&G turnering)], Handelshuset Aulum, hentet 8. maj 2020</ref>
Sport